en da en da da da ro da da da sv da en sv da da en en en da da da da da da da en da fr da da en
Baidel, Lola - Nordic Women's Literature
Datter af en direktør og en skoleleder, blev student i 1969 og debuterede i 1978 med digtsamlingen Kun noget levende. I de følgende år udgav hun en række digtsamlinger En sagte raslen, 1978, Du skal passe din have, 1979, Søndagsbørn gav lov, 1981, og Døren er åben, 1984, der priser den levende erotik og den kvindelige lyst, men også det byrdefulde i forholdet til mændene. Hendes sødmefulde, skarptpointerede og enkle digte nåede et for genren uhørt stort publikum, som hun mødte ved en lang række oplæsnings- og debatarrangementer. I 1983 udgav hun romanen Små hop på stedet, hun har endvidere skrevet musical sammen med rockmusikeren Lis Sørensen og dramatik for radioteateret. I 1997 kom Du kan sagtens klare dig uden en mand – men ikke uden en vaskemaskine.
Siden ovenstående biografi blev publiceret i Nordisk Kvindelitteraturhistorie har Lola Baidel i 2001 udgivet romanen Som sendt fra himlen.
Udvalgt litteratur om forfatteren
Torben Brostrøm og Mette Winge (red.): Danske digtere i det 20. århundrede, bd. 5, 1982
Johannes Møllehave: Læsehest med æselører, 1979
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.